Mielies teen die koue | SARIE
FOTO Micky Hoyle	10 Junie 2016
Mielies teen die koue	deur Barbara Joubert
As jy nog nie jou nuuste SARIE KOS Junie/Julie 2016 gekoop het nie, sal jy spyt wees. Ek deel graag een resep met julle. Die sterk gegeurde botter saam met gebraaide mielies is ideaal vir koue dae.
Mielies met botter en kaas
• 6 mielies, skoongemaak
• 2 ml rooipeper (cayenne pepper )
• 2 wiele fetakaas, fyngekrummel
• 60 g fyn parmesaankaas
• 15 g vars koljander, fyngekap
Bring ’n groot kastrol vol water tot kookpunt. Plaas mielies in kookwater en maak kastrol toe met deksel. Laat prut 10 minute. Dreineer in vergiettes. Verhit ’n riffelpan tot baie warm. Skroei mielies reg rondom. Plaas botter en rooipeper in ’n kastrol. Smelt die botter en voeg fetakaas, parmesaankaas en koljander by. Meng goed. Plaas mielies in opdienbak en gooi gesmelte botter oor. Sit onmiddellik voor.
Vir nog heerlike resepte kry jou nuutste SARIE KOS Junie/Julie 2016.